Dr grösser Teil vum Kantuusrat meint, ä sernigi Vorschrift bruuchis nüd: Wevel Mundart und wevel Schrifttüütsch as mä  bim Gfätterle redi, söl offe pliibe. Wichtig sig, as mä beedes machi: «Den Kindern macht es Freude, auch Hochdeutsch verstehen und sprechen zu können», schriibt d Zürcher Regierig - aber nüd öppä «akzentfrei», wil ja sust di meischte Politiker sälber wüüred duregchiie. Au Mundart wärdi uf all Fäll gredt, nu sägi dr Lehrplan mit Fliiss nüüt zur gnaue Dosis. Und abgsee drvuu: Zweiefüfzg Prozänt vu de Lehrer (pardong: Lehrpersuune) weled nüüt wüsse vu dener Iniziatiive - was ja wäärli ä uumääri Zahl isch.